Etter et opphold i Bayreuth som organist, reiste han i 1673 til Italia der han blant annet studerte med Johann Rosenmüller i Venezia og Bernardo Pasquini i Roma. I 1675 spilte han for keiser Leopold I i Wien og ble adlet av ham. Han ble utnevnt til kammermusiker og organist i Halle i 1677, ble visekapellmester i 1678 og kapellmester da hoffet flyttet til Weissenfels i 1680. Hoffets musikkmiljø ble snart et av Tysklands største.